text: Filippinske chauffører kan være på vej
  05 april 2013 kl. 04.36
  Fremover bliver der måske talt filippinsk bag rattet på det syd- og sønderjyske veje. 
  Et baltisk vognmandsfirma har nemlig hyret 100 filippinske chauffører til at køre i Skandinavien.
  Nu frygter 3F, at flere danske vognmænd følger trop. Det fortæller DR Syd,
  - Vi hører om lønninger på 8000 kroner om måneden til de filippinske chauffører. Det kan vi jo ikke engang få en dansker ud at køre for i en uge, siger formand for transportområdet ved 3F i Aabenraa, Jørgen Christensen.
  - Jeg er bange for at det kan brede sig og hernede har vi altså ikke mange chancer for at gøre noget, for de fleste vognmænd har tyske biler, siger Jørgen Christensen.
  Men så galt går det næppe, mener formanden for de syddanske vognmænd, Ole Bang Jensen. Han tvivler på, at danske vognmænd overhovedet tør ansætte de filippinske lastbilchaufførere.
  